b'\n_START_ARTICLE_\nFred Trump\n_START_SECTION_\nElulugu\n_START_PARAGRAPH_\nTrump s\xc3\xbcndis 1905. aastal New Yorgis Saksa sisser\xc3\xa4ndajate perekonnas. Ta oli vanuselt kolmas laps, tal oli noorem vend John ja vanem \xc3\xb5de Elizabeth. _NEWLINE_1936. aastal abiellus Fred \xc5\xa0oti sisser\xc3\xa4ndaja Mary Anne MacLeodiga ning neil s\xc3\xbcndis viis last: Donald Trump, Maryanne Trump Barry, Frederick Jr., Elizabeth ja Robert._NEWLINE_Fredi ja tema abikaasa abielu oli \xc3\xb5nnelik, nad olid koos kuni Fred Trumpi surmani._NEWLINE_Fred Trump kannatas Alzheimeri t\xc3\xb5ve all. 1999. aastal haigestus ta kopsup\xc3\xb5letikku ja suri sama aasta juunis._NEWLINE_Ajalehe The New York Times j\xc3\xa4releh\xc3\xbc\xc3\xbcde kohaselt oli Fred Trumpi varanduse netov\xc3\xa4\xc3\xa4rtus  surres vahemikus 250 miljonit kuni 300 miljonit dollarit. J\xc3\xb5ukusest hoolimata oli Trump tuntud kui s\xc3\xa4\xc3\xa4stlik inimene .\n_START_SECTION_\nKarj\xc3\xa4\xc3\xa4r\n_START_PARAGRAPH_\nFredi isa suri 1918. aasta gripipandeemia ajal. Ta oli investeerinud kinnisvarasse, mis hiljem aitas tema perel rikkaks saada._NEWLINE__NEWLINE_Fred Trump alustas oma karj\xc3\xa4\xc3\xa4ri New Yorgis Queensis hooneid ehitades. 20-ndate eluaastate alguses, oli ta juba ehitanud k\xc3\xbcmneid maju ja asutanud ettev\xc3\xb5tte Elizabeth Trump & Son Co., millest hiljem  sai Trumpi kontsern The Trump Organization._NEWLINE_1968 aastal liitus Donald Trump isa firmaga, olles 22 aastane. Fred Trump laenas  pojale Donaldile raha, et see saaks alustada kinnisvara\xc3\xa4ri Mannhattenil. Fred Trumpi s\xc3\xbc\xc3\xbcdistati rassismis, kui ta tegeles korterite v\xc3\xa4ljarentimisega 1960ndatel ja 1970ndatel. 1973. aastal kaebas USA justiitsministeeriumi tsiviil\xc3\xb5iguste osakond Fred Trumpi ja tema ettev\xc3\xb5tte kohtusse, v\xc3\xa4ites, et v\xc3\xa4hemusi diskrimineeritakse. Kriitiline olukord tekkis sellest, et eelistati valgenahalisi inimesi ja potentsiaalsetele mustanahalistele \xc3\xbc\xc3\xbcrnikele \xc3\xb6eldi \xc3\xa4ra. L\xc3\xb5puks j\xc3\xb5udsid m\xc3\xb5lemad pooled kokkuleppele ja allkirjastati n\xc3\xb5usolekuleping._NEWLINE_Trump nimi avaldati esmakordselt ajakirja Forbes rikkaimate ameeriklaste edetabelis (Forbes 400) 1982. aastal, kui tema varandus koos poja Donaldi omaga oli hinnanguliselt 200 miljonit dollarit.'